පසුගිය වසර 10 තුළ EDEX Expo 2014 ප්‍රදර්ශනය සඳහා පැමිණි තරුණ සංඛාව මිලියන පහ ඉක්මවා තිබේ.ශ්‍රී ලාංකීය තරුණ කැළ ජාත්‍යන්තරව සවිබල ගන්වමු යන තේමාව යටතේ පැවැත්වෙන EDEX Expo 2014 ප්‍රදර්ශනය නිර්මාණහීල ලෙස මෙන්ම ව්ප්ලවවාදීව තම අංග දිනෙන් දින වැඩි දියුණු කරමින් ඉදිරිපත් කිරීම මෙම ප්‍රදර්ශනයේ විශේෂත්වයක් ලෙස දැක්විය හැකය.EDEX Expo 2014 ප්‍රදර්ශනය අලුත්ම අංගය වන්නේ රැකියා වෙළඳ පොළ ඉලක්ක ගත කිරීම වන අතර අන්තර් ජාතික කම්කරු සංවිධානය මඟින්ද අනුමත කැර ඇති සම්භාවනීය ආයතන ඔවුනගේ රැකියා අවස්ථා මෙන්ම ඔවුන් බලාපොරොත්තුවන සුදුසුකම් හා නිපුණතා ඉදිරිපත් කිරීම මෙම ප්‍රදර්ශනයේදී සිදු කෙරේ.ESOFT Metro Campes සහ ANC ආයතනය මෙවරද එඩෙක්ස් සඳහා ප්ලැටිනම් අනුග්‍රාහකත්වය දරන්නේ NIBM සහ NSBM සමඟ අත්වැල් බැඳ ගනිමිණි.CINEC , CIMA ශ්‍රී ලංකා ශාඛාව රෝයල් ආයතනය සහ Horizon Campes රන් අනුග්‍රාහක කාණ්ඩයේ සිටී.මෙම ප්‍රදර්ශනයේ නිල බැංකු සහකරු ලෙස ක්‍රියා කරන්නේ මහජන බැංකුව වේ.ශ්‍රී ලංකාවේ ද්විතීයික අධ්‍යාපන ක්ෂේත්‍රයේ විප්ලවවාදී වෙනසකට ලක් වෙමින් පවතින අවධියක EDEX එම සාර්ථකත්වයට මනාව සරිලන පරිදි හැඩගැහෙමින් ශ්‍රී ලාංකික තරුණ තරුණියන්ට මහා මෙහෙවරක් කිරීමට උරදී සිටින බව EDEX සභාපති කමල් අබේසිංහ මහතා EDEX ප්‍රදර්ශනය සම්බන්ධයෙන් දිනමිණ සමග අදහස් දක්වමින් පැවසීය.